ຜົນການເລືອກຕັ້ງ ສະແດງວ່າ ພັກຂອງນາຍົກລັດຖະມົນຕີ Putin ຈະເສຍບ່ອນນັ່ງໃນສະພາ
ຈາກຜົນການ​ນັບ​ບັດຄະ​ແນນໄປແລ້ວ​​ 96 ​ເປີ​ເຊັນ ພັກ​ສາມັກ​ຄີຣັດ​ເຊຍ ຈະ​ໄດ້​ຮັບ​​ 238 ບ່ອນ​ນັ່ງໃນ​ສະພາດູມາ ​ທີ່ມີທັງໝົດ 450 ບ່ອນນັ່ງ.
ພັກທີ່ກໍາລັງປົກຄອງປະເທດຂອງນາຍົກລັດຖະມົນຕີ Vladimir Putin ປະສົບກັບຄວາມ ຜິດຫວັງຢ່າງບໍ່ໜ້າເຊື່ອ ໃນຜົນການເລືອກຕັ້ງເອົາສະມາ ຊິກສະພາຜູ້ແທນ ໂດຍໄດ້ສົ່ງຜົນ ໃຫ້ການມີສຽງສ່ວນຫລາຍໃນສະພາຂອງ ທ່ານພູຕິນທີ່ຄອບງໍາການເມືອງຣັດເຊຍມາໄດ້ ຫລາຍກວ່າສິບປີນັ້ນແລ້ວນັ້ນ ຖືກລົດນ້ອຍລົງຢ່າງຫລວງຫລາຍ ຈາກຜົນການນັບບັດຄະແນນໄປແລ້ວ 96 ເປີເຊັນແລ້ວ ໃນວັນຈັນມື້ນີ້ ພັກສາມັກຄີຣັດເຊຍ ແມ່ນຈະໄດ້ຮັບ 238 ບ່ອນນັ່ງໃນສະພາດູມາຂອງຣັດເຊຍ ທີ່ມີທັງໝົດ 450 ບ່ອນນັ່ງນັ້ນ ພວກຝ່າຍຄ້ານກ່າວວ່າ ຈໍານວນທີ່ວ່ານັ້ນມີໂຕເລກສູງກໍຍ້ອນການສໍ້ໂກງ ຜົນການເລືອກຕັ້ງທີ່ຄາດຄະເນກັນນີ້ ສະແດງໃຫ້ເຫັນວ່າ ພັກຂອງທ່ານພູຕິນໄດ້ສູນເສຍ ຕໍາແໜ່ງພັກສຽງສ່ວນຫລາຍ ທີ່ມີບ່ອນນັ່ງຫລາຍກວ່ານຶ່ງສ່ວນສາມ ທີ່ອໍານວຍໃຫ້ພັກ United Russia ສາມາດປ່ຽນແປງລັດຖະ ທໍາມະນູນ ໂດຍລໍາພັງຝ່າຍດຽວໄດ້ນັ້ນ ພັກຄອມມີວນີສ ພ້ອມກັບ ພັກ Nationalist Liberal Democrats ແລະພັກ Just Russia ຊຶ່ງເປັນພັກສັງຄົມປະຊາທິປັດ  ຕ່າງກໍຊະນະ ທີ່ນັ່ງຫລາຍສົມຄວນ ຊຶ່ງນັ້ນໝາຍ ຄວາມວ່າ ພັກຂອງທ່ານພູຕິນຈະຖືກບັງຄັບໃຫ້ປະຕິບັດງານ ກັບຢ່າງໜ້ອຍພັກຝ່າຍຄ້ານ ບາງພັກ ທີ່ມີອໍານາດໃໝ່ ຂອງປະເທດ ຄະນະກໍາມະການເລືອກຕັ້ງກ່າວເມື່ອວັນຈັນມື້ນີ້ວ່າ ພັກ United Russia ຫລືສາມັກຄີ ຣັດເຊຍ ໄດ້ຮັບຄະແນນ 49 5 ເປີເຊັນ ສົມທຽບກັບ 64% ໃນປີ 2007 ພັກຄອມມີວ ນີສຂອງທ່ານ Gennadi Zyuganov ໄດ້ຄະແນນຕາມມາອັນດັບສອງ ຄືຕໍ່າກ່ວາ 20 ເປີ ເຊັນໜ້ອຍນຶ່ງ ແຕ່ກໍເພີ່ມ ຂື້ນຈາກ 12 ເປີເຊັນ ຂອງຜົນການເລືອກຕັ້ງເມື່ອສີ່ປີຜ່ານມາ